राष्ट्रीय महिला स्नूकर में विद्या बनी छठी बार चैम्पियन  
तमिलनाडु की विद्या पिल्लई ने महाराष्ट्र की अरांतक्सा सांचिज को 3-1 से हराकर महिला राष्ट्रीय स्नूकर चैम्पियनशिप के खिताब पर छठी बार कब्जा कर लिया है।
तमिलनाडु की विद्या पिल्लई ने महाराष्ट्र की अरांतक्सा सांचिज को 3-1 से हराकर महिला राष्ट्रीय स्नूकर चैम्पियनशिप के खिताब पर छठी बार कब्जा कर लिया है।  वर्ष 2010 में ऑस्ट्रेलियन ओपन खिताब जीत चुकीं विद्या ने सोमवार को खेले गए खिताबी मुकाबले में अरांतक्सा को 53-34, 43-53, 92-15, 54-15 से पराजित किया। अरांतक्सा द्वारा दूसरा फ्रेम जीतने के बावजूद विद्या ने आसानी से खिताब अपने नाम किया।  इसी दिन तीसरे और चौथे स्थान के लिए खेले गए प्लेऑफ मुकाबले में तमिलनाडु की नीना प्रवीन ने पश्चिम बंगाल की सुनीति धिमानी को 55-31, 26-17 से हराया।  चैम्पियनशिप में विद्या ने जहां पहला और अरांतक्सा ने दूसरा स्थान हासिल किया वहीं नीना को तीसरा, सुनीति को चौथा, कर्नाटक की चित्रा मागीमैराज को पांचवां और कर्नाटक की उमा देवी नागराज को छठा स्थान प्राप्त हुआ।